РЕШЕНИЕ ЗА ИЗПЪЛНЕНИЕ 2014/216/ОВППС НА СЪВЕТА
от 14 април 2014 година
за изпълнение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 31, параграф 2 от него,
като взе предвид Решение 2014/119/ОВППС на Съвета от 5 март 2014 г. относно ограничителни мерки, насочени срещу определени лица, образувания и органи с оглед на ситуацията в Украйна (1), и по-специално член 2, параграф 1 от него,
като има предвид, че:
(1)
На 5 март 2014 г. Съветът прие Решение 2014/119/ОВППС.
(2)
Следва да бъдат включени и други лица в списъка на подлежащите на ограничителни мерки лица, образувания и органи, съдържащ се в приложението към Решение 2014/119/ОВППС.
(3)
Наред с това следва да бъде изменена и информацията за идентифициране на три лица, посочени в приложението към Решение 2014/119/ОВППС.
(4)
Поради това приложението към Решение 2014/119/ОВППС следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Лицата, посочени в приложение I към настоящото решение, се добавят в списъка, съдържащ се приложението към Решение 2014/119/ОВППС.
Член 2
Приложението към Решение 2014/119/ОВППС се изменя, както е посочено в приложение II към настоящото решение.
Член 3
Настоящото решение влиза в сила в деня на публикуването му в Официален вестник на Европейския съюз.
Съставено в Люксембург на 14 април 2014 година.